
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 319 

11 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της Π48-19569/ ΑΣ 8942/23.7.2003 «Συ¬ 
γκρότηση Επιτροπής για την καταγραφή των ελλη¬ 
νικής καταγωγής φυλακισθέντων και βασανισθέ- 
ντων Αλβανών υπηκόων» (Β' 1127/2003) απόφασης 


του Υπουργού Εξωτερικών. 1 

Καθορισμός αμοιβής των μελώντου Δ.Σ. του «Ο.Ε.Δ.Β.». 2 
Έγκριση ωρών υπερωριακής απασχόλησης υπαλλή¬ 
λων της Κεντρικής Υπηρεσίας του Α' Πε.Σ.Υ.Π. Νο¬ 
τίου Αιγαίου για το Α' εξάμηνο του 2004. 3 

Έγκριση ωρών υπερωριακής απασχόλησης υπαλλή¬ 
λων της Κεντρικής Υπηρεσίας του Β' Πε.Σ.Υ.Π. Κε¬ 
ντρικής Μακεδονίας για το Α'εξάμηνο του 2004 ... 4 

Ορισμός έδρας του Ευρωπαϊκού Οργανισμού για την 
Ασφάλεια Δικτύων και Πληροφοριών (ΕυΓοροαπ 
ΝθίννοΓΚ από Ιηΐοππαίίοπ δοουπίγ Αροηογ). 5 


«Συγκρότηση Ομάδας Εργασίας για την μελέτη θε¬ 
μάτων σχετικών με την πρόσβαση στο επάγγελμα 
και την άσκηση του επαγγέλματος του Ραδιοηλε¬ 
κτρολόγου και Ραδιοτεχνίτη και τα των αδειών 
ίδρυσης και λειτουργίας Ραδιοηλεκτρικών Εργα¬ 


στηρίων». 6 

Μεταβίβαση αρμοδιότητας υπογραφής «ΜΕ ΕΝΤΟΛΗ 
ΠΡΥΤΑΝΗ» σε προϊσταμένους υπηρεσιών του Ιονί- 
ου Πανεπιστημίου. 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Π2-31730/ ΑΣ 14212/ 

7.1.2004 απόφαση του Υπουργού Εξωτερικών. 8 


ΑΠΟΦΑΣΕΙ Σ 

Αριθ. Π48-34309/ ΑΣ 15072 (1) 

Τροποποίηση της Π48-19569/ ΑΣ 8942/23.7.2003 «Συ¬ 
γκρότηση Επιτροπής για την καταγραφή των ελληνι¬ 
κής καταγωγής φυλακισθέντων και βασανισθέντων 
Αλβανών υπηκόων» (Β' 1127/2003) απόφασης του 
Υπουργού Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 5 του άρθρου 31 του 
Οργανισμού του Υπουργείου Εξωτερικών, ο οποίος κυ¬ 
ρώθηκε με τη διάταξη του άρθρου πρώτου του Ν. 2594/ 
1998 «Κύρωση ως Κώδικα του σχεδίου νόμου «Οργανι¬ 
σμός του Υπουργείου Εξωτερικών» (Α' 62/1998), όπως 
προστέθηκε με τη διάταξη της παραγράφου 2 του άρ¬ 
θρου 11 του Ν. 2949/2001 «Προξενική διατίμηση και άλ¬ 
λες διατάξεις» (Α' 243/2001). 

2. Το 63547/9261/03/7.5.2003 «Σύσταση Επιτροπής για 
την καταγραφή των Ελληνικής καταγωγής φυλακισθέ- 
ντων Αλβανών υπηκόων» έγγραφο του Γενικού Γραμμα¬ 
τέα του Υπουργείου Εσωτερικών, Δημόσιας Διοίκησης 
και Αποκέντρωσης. 

3. Το 63435/6.5.2003 έγγραφο του Υπουργού Δικαιοσύ¬ 
νης. 

4. Το 824/12.5.2003 έγγραφο του Γενικού Γραμματέα 
του Υπουργείου Δημόσιας Τάξης. 

5. Τη διάταξη του εδαφίου α'της παραγράφου 2 του άρ¬ 
θρου 29Ατου Ν. 1558/1985 «Κυβέρνηση και κυβερνητικά 
όργανα» (Α' 137/1985), όπως προστέθηκε με τη διάταξη 
του άρθρου 27 του Ν. 2081/1992 «Ρύθμιση των Επιμελή- 

τηρίων» (Α' 154/1992) και αντικαταστάθηκε με τη διάταξη 
του εδαφίου α'της παραγράφου 2 του άρθρου 1 του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις» (Α' 
38/1997). 

6. Το γεγονός ότι από την εφαρμογή των διατάξεωντης 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Η παράγραφος 1 της Π48-19569/ ΑΣ 8942/23.7.2003 
«Συγκρότηση Επιτροπής για την καταγραφή των ελληνι¬ 
κής καταγωγής φυλακισθέντων και βασανισθέντων Αλβα¬ 
νών υπηκόων» (Β' 1127/2003) απόφασης του Υπουργού 
Εξωτερικών αντικαθίσταται ως εξής: 

«1. Συγκροτείται Επιτροπή αποτελούμενη από τους: 

α. Ιωάννη-Γαβριήλ Παπαδόπουλο, Σύμβουλο Πρεσβεί¬ 
ας Α' ως Πρόεδρο, 

β. Παρή Κοντοδιού, Διευθύντρια της Διεύθυνσης Απο¬ 
νομής Χάριτος και Διεθνούς Δικαστικής Συνεργασίας του 
Υπουργείου Δικαιοσύνης, 

γ. Ελένη Παναγιωτάκη, Τμηματάρχη του Β' Τμήματος 
Ιθαγένειας της Διεύθυνσης Αστικής και Δημοτικής Κατά¬ 
στασης του Υπουργείου Εσωτερικών, Δημοσίας Διοίκη¬ 
σης και Αποκέντρωσης, 

δ. Ιωάννη Μαυρέλη, Αστυνομικό Διευθυντή της Διεύ¬ 
θυνσης Αλλοδαπών του Υπουργείου Δημόσιας Τάξης, με 
αναπληρωτή του τον Αστυνομικό Υποδιευθυντή Πανα¬ 
γιώτη Γιάννινατης ιδίας υπηρεσίας, 

ε. Χριστίνα Βαλασσοπούλου, Ακόλουθο Πρεσβείας 
στην Α3 Διεύθυνση του Υπουργείου Εξωτερικών με ανα- 
πληρώτριά της την Μακροπούλου Μερόπη ΔΓΑ' στην Α3 
Διεύθυνση του Υπουργείου Εξωτερικών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2004 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 

-♦- 

Αριθ. 13958/Δ4 (2) 

Καθορισμός αμοιβής των μελώντου Δ.Σ. του «Ο.Ε.Δ.Β.». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Α.Ν. 952/1937 «περί ιδρύσεως ορ¬ 
γανισμού προς έκδοσιν σχολικών κλπ. βιβλίων». 

2. Το Ν.Δ. 4320/1963 «περί κυρώσεωςτης 242/62 Π.Υ.Σ. 
«περί ρυθμίσεως θεμάτων αφορώντων εις την συγγρα¬ 
φήν, κρίσιν και έκδοσιν διδακτικών βιβλίων κλπ.». 

3. Το άρθρο 17 του Ν. 3205/2003 (ΦΕΚ 297/τ.Α'/ 
23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. κ.λ.π.». 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
του Νομικού Προσώπου Ο.Ε.Δ.Β. ύψους 17.000 Ευρώ πε¬ 
ρίπου για το τρέχον οικονομικό έτος και από 1.1.2004. 

5. Η ανωτέρω δαπάνη έχει συμπεριληφθεί στον υπό 
έγκριση προϋπολογισμό του Ο.Ε.Δ.Β. του οικονομικού 
έτους 2004, αποφασίζουμε: 

Καθορίζουμε από 1.1.2004 μηνιαία αποζημίωση για τον 
Πρόεδρο, τα μέλη και το γραμματέα του Διοικητικού Συμ¬ 


βουλίου του Ο.Ε.Δ.Β. για τη συμμετοχή τους στις συνε¬ 
δριάσεις αυτού, που πραγματοποιούνται εκτός ωραρίου 
εργασίας, το ποσό των 41,3 Ευρώ με την προϋπόθεση 
πραγματοποίησης τεσσάρων (4) τουλάχιστον συνεδριά¬ 
σεων το μήνα. 

Σε περίπτωση απουσίας οποιουδήποτε μέλους το ανα¬ 
πληρωματικό μέλος αμείβεται ανάλογα με τη συμμετοχή 
του στον αριθμό των συνεδριάσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2004 

Ο ΥΠΟΥΡΓΟΣ 

Π. ΕΥΘΥΜΙΟΥ 
-♦- 

Αριθ. ΥΙΟβ/Γ.Π. 112243/03 (3) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας του Α' Πε.Σ.Υ.Π. Νοτίου Αι¬ 
γαίου για το Α' εξάμηνο του 2004. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 3205/2003 αρθ. 16. 

2. Τις διατάξεις του Νόμου 2889/01 «Βελτίωση και εκ¬ 
συγχρονισμός του Εθνικού Συστήματος Υγείας και άλλες 
διατάξεις». 

3. Την ανάγκη υπερωριακής απασχόλησης των υπαλλή- 
λωντης Κεντρικής Υπηρεσίας του Α' Πε.Σ.Υ.Π. Νοτίου Αι¬ 
γαίου, λόγω των αυξημένων υπηρεσιακών αναγκών. 

4. Το γεγονός ότι από την απόφαση αυτή θα προκληθεί 
δαπάνη ύψους δέκα τεσσάρων χιλιάδων οκτακόσιων πε¬ 
νήντα ευρώ (14.850 €) η οποία θα βαρύνει το προϋπολο¬ 
γισμό του Α' Πε.Σ.Υ.Π. Νοτίου Αιγαίου. 

5. Το 4309/Φ22.4/6.11.2003 έγγραφο του Α' Πε.Σ.Υ.Π. 
Νοτίου Αιγαίου, αποφασίζουμε: 

Εγκρίνουμε την υπερωριακή απασχόληση είκοσι έξι 
(26) υπαλλήλων της Κεντρικής Υπηρεσίας του Α' Περιφε¬ 
ρειακού Συστήματος Υγείας Πρόνοιας Νοτίου Αιγαίου και 
μέχρι τρεις χιλιάδες επτακόσιες εξήντα (3.760) ώρες από 
1.1.2004 έως 30.6.2004. 

Η απασχόληση των παραπάνω υπαλλήλων κρίνεται 
αναγκαία για την αντιμετώπιση εποχικών - εκτάκτων 
και επειγουσών υπηρεσιακών αναγκών που προέκυ- 
ψαν με την υπαγωγή των φορέων της Πρόνοιας στα 
Πε.Σ.Υ.Π. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή από 
14.30 έως 20.00. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι ο Α. Κόίλης. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμ¬ 
μένης πίστωσης προϋπολογισμού οικονομικού έτους 
2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2004 

Ο ΥΠΟΥΡΓΟΣ 

Κ. ΣΤΕΦΑΝΗΣ 

Αριθ. ΥΙΟβ/Γ.Π. 113789/03 (4) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας του Β' Πε.Σ.Υ.Π. Κεντρικής 
Μακεδονίας για το Α' εξάμηνο του 2004. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 3205/2003 αρθ. 16. 

2. Τις διατάξεις του Νόμου 2889/01 «Βελτίωση και εκ¬ 
συγχρονισμός του Εθνικού Συστήματος Υγείας και άλλες 
διατάξεις». 

3. Την ανάγκη υπερωριακής απασχόλησης των υπαλλή- 
λωντης Κεντρικής Υπηρεσίας του Β' Πε.Σ.Υ.Π. Κεντρικής 
Μακεδονίας, λόγω των αυξημένων υπηρεσιακών ανα¬ 
γκών. 

4. Το γεγονός ότι από την απόφαση αυτή θα προκληθεί 
δαπάνη ύψους τριάντα επτά χιλιάδων τριακοσίων είκοσι 
ευρώ (37.320 €) η οποία θα βαρύνει το προϋπολογισμό 
του Β' Πε.Σ.Υ.Π. Κεντρικής Μακεδονίας. 

5. Το 10012/18.11.2003 έγγραφο του Β' Πε.Σ.Υ.Π. Κε¬ 
ντρικής Μακεδονίας, αποφασίζουμε: 

Εγκρίνουμε την υπερωριακή απασχόληση τριάντα πέ¬ 
ντε (35) υπαλλήλων της Κεντρικής Υπηρεσίας του Β' Πε¬ 
ριφερειακού Συστήματος Υγείας Πρόνοιας Κεντρικής 
Μακεδονίας και μέχρι εννέα χιλιάδες τριακόσιες τριάντα 
(9.330) ώρες από 1.1.2004 έως 30.6.2004. 

Η απασχόληση των παραπάνω υπαλλήλων κρίνεται 
αναγκαία για την αντιμετώπιση εποχικών - εκτάκτων και 
επειγουσών υπηρεσιακών αναγκών που δημιουργούνται 
από το χρονικό περιορισμό διεκπεραίωσης των θεμάτων 
που λόγω του όγκου και της έκτασης δεν μπορούν να 
διεκπεραιωθούν εντός του υποχρεωτικού ωραρίου εργα¬ 
σίας. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή κατά 
τις ώρες 14.30 έως 22.00. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι η υπάλληλος 
Λιούτα Αναστασία. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2004. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2004 

Ο ΥΠΟΥΡΓΟΣ 

Κ. ΣΤΕΦΑΝΗΣ 
-♦- 

Αριθ. οικ. 7744/83 (5) 

Ορισμός έδρας του Ευρωπαϊκού Οργανισμού για την 
Ασφάλεια Δικτύων και Πληροφοριών (Ευτορβαπ 
ΝθΙννοιΈ από ΙηΐοιτηαΙίοη δθουπίγ Αρεηογ). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 1 του Ν. 1338/83 «Εφαρμο¬ 
γή του Κοινοτικού Δικαίου» (ΦΕΚ 34 Α). 

2. Το υπό στοιχεία 2003/0032 (ΟΟϋ), ΡΕ-ΟΟΝ5 3688/ 
03/28.1.2004 συμφωνημένο τελικό κείμενο Κανονισμού 


του Ευρωπαϊκού Κοινοβουλίου και του Συμβουλίου για τη 
δημιουργία Ευρωπαϊκού Οργανισμού για την Ασφάλεια 
Δικτύων και Πληροφοριών. 

3. Την απόφαση που πάρθηκε σε επίπεδο Αρχηγών Κρα¬ 
τών και Κυβερνήσεων στο περιθώριο εργασιών του Ευ¬ 
ρωπαϊκού Συμβουλίου, στις 12-13Δεκεμβρίου 2003, σύμ¬ 
φωνα με την οποία ο αναφερόμενος στο θέμα Οργανι¬ 
σμός θα έχει την έδρα του στην Ελλάδα. 

4. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα», όπως αυτό τροπο¬ 
ποιήθηκε με το άρθρο 27 του Ν. 2081/92 και αντικαταστά- 
θηκε με την παράγραφο 2α του άρθρου 1 του Ν. 2469/97. 

5. Το γεγονός ότι δεν προκαλείται δαπάνη στον προϋ¬ 
πολογισμό, αποφασίζουμε: 

Ορίζουμε ως έδρα του Ευρωπαϊκού Οργανισμού για 
την Ασφάλεια Δικτύων και Πληροφοριών (ΕυΓορθβη 
ΝθΙ\λ/ογΙ< 3πά ΙπίοΓπίΒΐίοπ δθουπίγ Αρθηογ) το Ηράκλειο 
Κρήτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2004 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 7735/89 (6) 

Συγκρότηση Ομάδας Εργασίας για την μελέτη θεμάτων 
σχετικών με την πρόσβαση στο επάγγελμα και την 
άσκηση του επαγγέλματος του Ραδιοηλεκτρολόγου 
και Ραδιοτεχνίτη και τα των αδειών ίδρυσης και λει¬ 
τουργίας Ραδιοηλεκτρικών Εργαστηρίων. 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 2 του Ν. 2801 (Α' 46) «περί 
ρυθμίσεων θεμάτων Υπουργείου Μεταφορών και Επικοι¬ 
νωνιών και άλλες διατάξεις». 

2. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», όπως αυτό προστέθηκε με το άρθρο 
27 του Ν. 2801/92 και αντικαταστάθηκε με την παράγρα¬ 
φο 2 του άρθρου 1 του Ν. 2469/97. 

3. Το άρθρο 13 «Εκπόνηση μελετών από το Υπουργείο 
Μεταφορών και Επικοινωνιών» του Ν. 2578/98, όπως τρο¬ 
ποποιήθηκε με την παράγραφο 1 του άρθρου 10 του Ν. 
2801 /2000 και το άρθρο 48 του Ν. 2963/2001. 

4. Το Π.Δ. 293 /99 «Οργανισμός του Υπουργείου Μετα¬ 
φορών & Επικοινωνιών» όπως τροποποιήθηκε με τα Π.Δ. 
100/2002 και 59/2003 και ισχύει σήμερα. 

5. Τις διατάξεις της παραγράφου 8 του άρθρου 13 του 
Ν. 2867/2000(Α 273) περί «Οργάνωσης και λειτουργίας 
των τηλεπικοινωνιών και άλλες διατάξεις». 

6. Το νόμο 3205/2003 (Α' 297) «Μισθολογικές ρυθμίσεις 

λειτουργών και υπαλλήλων του Δημοσίου, Ν.Π.Δ.Δ. και 
ΟΤΑ.». 

7. Την 50060/13559/5.9.2002 (Β-1156) απόφαση του 
Πρωθυπουργού και του Υπουργού Μεταφορών και Επι¬ 
κοινωνιών «Ανάθεση αρμοδιοτήτων του Υπουργού Μετα¬ 
φορών και Επικοινωνιών στον Υφυπουργό Μεταφορών 
και Επικοινωνιών». 

8. Το Ν.Δ. 2624/53 (Α'292) καιτο Β.Δ. 510/71 (ΑΊ52) Πε¬ 
ρί χορηγήσεως αδειών ασκήσεως επαγγέλματος Ραδιοη- 

λεκτρολόγου όπως τροποποιήθηκε με το Π.Δ. 258/2003 
(Α' 235). 

9. Το γεγονός ότι η ισχύουσα νομοθεσία για το υπόψη 
θέμα δεν ανταποκρίνεται πλέον στις σημερινές απαιτή¬ 
σεις και απαιτούνται σχετικοί επαναπροσδιορισμοί και 
επικαιροποιήσεις στο νομικό πλαίσιο για την αποτελε¬ 
σματικότερη λειτουργία της Δημόσιας Διοίκησης και την 
καλύτερη εξυπηρέτηση του πολίτη. 

10. Την επιτακτική ανάγκη να επανακαθορισθούν οι λε¬ 
πτομέρειες που αφορούν την ίδρυση και λειτουργία Ραδι¬ 
οηλεκτρικών Εργαστηρίων, το σύστημα εξετάσεων για την 
χορήγηση άδειας ασκήσεως επαγγέλματος, το καθεστώς 
αδειοδότησης Ραδιοηλεκτρολόγων και Ραδιοτεχνιτών, δε¬ 
δομένων των καθοριστικών αλλαγών στην επαγγελματική 
νομοθεσία και της ραγδαίας ανάπτυξης της τεχνολογίας 
και της τηλεπικοινωνιακής αγοράς που εισήγαγε νέα δεδο¬ 
μένα, αποφασίζουμε: 

1. Συγκροτούμε Ομάδα Εργασίας (Ο.Ε.) αποτελούμενη 
από τα παρακάτω τακτικά μέλη: 

1.1. Σάίτη Ευθύμιο Διπλ. Μηχανολόγο Μηχανικό ΠΕ, 
προϊστάμενο της Διεύθυνσης Πιστοποίησης του Υ.Μ.Ε. 
ως πρόεδρο και συντονιστή. 

1.2. Γιαννούση Αγαθή Δικηγόρο Ιδιώτη ως Νομικό Σύμ¬ 
βουλο. 

1.3. Καλαφατίδη Σταύρο Διπλ. Ηλεκτρολόγο Μηχανο¬ 
λόγο Μηχανικό ΠΕ, προϊστάμενο του τμήματος ΕΜΟ της 
Διεύθυνσης Πιστοποίησης του Υ.Μ.Ε. 

1.4. Κωστόπουλο Νικόλαο Μηχανικό ΠΕ προϊστάμενο 
του τμήματος Τυποποίησης και Πιστοποίησης της Διεύ¬ 
θυνσης Πιστοποίησης του Υ.Μ.Ε. 

1.5. Παπασπηλιόπουλο Παναγιώτη Διπλ. Ηλεκτρολόγο 
Μηχανικό ΠΕ, Υπάλληλο του ΥΜΕ. 

1.6. Τράμπαρη Ζήση Πτυχιούχο Μηχανικό ΤΕ, Υπάλλη¬ 
λο του ΥΜΕ, αρμόδιο υπάλληλο θεμάτων άσκησης του 
επαγγέλματος ραδιοηλεκτρολόγου και ραδιοτεχνίτη. 

1.7. Αλιφιέρη Ρεμιγιάκη Μαρία, Υπάλληλο του ΥΜΕ, 
Πτυχιούχο Μηχανικό ΤΕ αρμόδια υπάλληλο θεμάτων 
άδειας λειτουργίας ραδιοηλεκτρικών εργαστηρίων. 

1.8. Δρόλαπα Ευθύμιο Υπάλληλο του ΥΜΕ, ΔΕ Τεχνι¬ 
κών. 

1.9. Μήττα Μαρία Υπάλληλο του ΥΜΕ, ΔΕ Τεχνικών ως 
γραμματέα. 

1.10 Δερμετζόγλου Λάμπρος Διπλ. Ηλεκτρολόγο Μη¬ 
χανικό ΠΕ, Σύμβουλο Υφυπουργού. 

Επιπροσθέτως σε περιπτώσεις που η επιτροπή κρίνει 
αναγκαίο θα καλεί, μετά από έγκριση του Γενικού Διευ¬ 
θυντή Επικοινωνιών, εκπροσώπους από άλλους συναρ- 
μόδιους φορείς ή ειδικούς επιστήμονες κ.λ.π. σαν ειση¬ 
γητές για την παρουσίαση θεμάτων αρμοδιότητας τους 
και ανταλλαγή απόψεων προς διευκόλυνση του έργου 
της. 

2. Το παραπάνω έργο θα πραγματοποιηθεί τμηματικά 
και θα ολοκληρωθεί σε τρεις φάσεις ως εξής: 

2.1. ΠΡΩΤΗ ΦΑΣΗ 

Απογραφή της υφιστάμενης κατάστασης όσον αφορά: 

• Το νομικό πλαίσιο με τις αλλαγές, προσθήκες, τροπο¬ 
ποιήσεις που έχουν γίνει μέχρι σήμερα. 

• Τις προτάσεις και τα προβλήματα που έχουν υποβλη¬ 
θεί από τους ενδιαφερομένους και τους εμπλεκόμενους 
φορείς όπως Υπουργεία, Νομαρχιακές Αυτοδιοικήσεις, 
ραδιοηλεκτρικά εργαστήρια, συλλόγους κ.λ.π. 

• Τις εν γένει πληροφορίες όπως σχόλια, παρατηρή¬ 
σεις, απόψεις, τάσεις και προοπτικές για τον εκσυγχρονι¬ 


σμό και την αποτελεσματική λειτουργία, σχετικά με το 
πλέγμα («ύπαρξη αναγκών και προβλημάτων - «αγορά» 
όσον αφορά τις υπάρχουσες σχολές, χρόνο φοίτησης, ει¬ 
δικότητες και αντίστοιχα πτυχία - ικανοποίηση αναγκών 
και επίλυση προβλημάτων.) 

• Τις συναντήσεις, εφόσον κριθεί αναγκαίο, με σχετι¬ 
κούς φορείς ή τις επισκέψεις σε Νομαρχιακές Αυτοδιοι¬ 
κήσεις, σε ραδιοηλεκτρικά εργαστήρια κ.λ.π. για άντληση 
πληροφοριών. 

Κατάταξη και ιεράρχηση των πληροφοριών με βάση το 
θέμα, το περιεχόμενο και την βαρύτητα τους. 

2.2. ΔΕΥΤΕΡΗ ΦΑΣΗ 

Πραγματοποίηση έρευνας μέσω ερωτηματολογίων 
προς τους φορείς (ενδιαφερομένους και εμπλεκόμε¬ 
νους). 

Τα ερωτηματολόγια θα μελετηθούν και θα συνταχθούν 
έτσι, ώστε να προσεγγίζουν τις ανάγκες και τα προβλή¬ 
ματα. 

Τα αποτελέσματα θα ομαδοποιηθούν για να υπάρχει η 
δυνατότητα εξαγωγής συμπερασμάτων. 

Τις ενδεχόμενες, εφόσον κριθεί αναγκαίο, συμπληρω¬ 
ματικές συναντήσεις με σχετικούς φορείς ή τις επισκέ¬ 
ψεις σε Νομαρχιακές Αυτοδιοικήσεις, σε ραδιοηλεκτρι¬ 
κά εργαστήρια κ.λ.π. για άντληση επιπλέον πληροφο¬ 
ριών. 

2.3. ΤΡΙΤΗ ΦΑΣΗ 

Αξιολόγηση των αποτελεσμάτων των φάσεων 2.1 και 
2.2 εξαγωγή συμπερασμάτων και μορφοποίηση τους σε 
προτάσεις σχεδίων κανονιστικών κειμένων. 

Αξιοποίηση των επικοινωνιακών δυνατοτήτων του δια¬ 
δικτύου και προβολή στην ιστοσελίδα του ΥΜΕ, για εύλο¬ 
γο χρονικό διάστημα, των σχεδίων κανονιστικών κειμένων 
για δημόσια κρίση. 

Αναλυτική επεξεργασία των επιμέρους θεμάτων και 
συγκέντρωση παρατηρήσεων και απόψεων που θα υπο¬ 
βληθούν το διάστημα της δημόσιας κρίσης, αξιολόγησή 
τους και ενδεχόμενη τροποποίηση των αρχικών κειμέ¬ 
νων. 

Υποβολή τελικών κειμένων, με πιθανές εναλλακτικές 
προτάσεις, προς έγκριση από την ιεραρχία. 

Οι προς έγκριση προτάσεις θα έχουν συμπληρωθεί με 
ανάλυση του εύρους κάλυψης των σημερινών και μελλο¬ 
ντικών αναγκών, την ωφελιμότητα τους, την προοπτική 
τους και τις επιπτώσεις από την υλοποίηση τους. 

Μελέτη θεμάτων υλοποίησης και πρόταση για διευκρι¬ 
νιστικές εγκυκλίους και ολοκληρωμένη παρουσίαση στην 
ιστοσελίδα του ΥΜΕ. 

3. Η Ομάδα Εργασίας θα παρέχει το έργο της εκτός του 
ωραρίου της υπηρεσίας και θα ενημερώνει με εκθέσεις 
προόδου τον Γ ενικό Διευθυντή Επικοινωνιών. 

4. Το έργο της παραπάνω Ομάδας Εργασίας θα αρχίσει 
από την δημοσίευσή της παρούσας απόφασης στην Εφη¬ 
μερίδα της Κυ βερνήσεως και θα περατωθεί εντός ενός (1) 
έτους. 

5. Η αμοιβή των μελών της Ομάδας Εργασίας θα κα- 
θορισθεί με κοινή απόφαση των Υπουργών Οικονομίας 
& Οικονομικών και Μεταφορών και Επικοινωνιών, σύμ¬ 
φωνα με την παράγραφο 2γ του άρθρου 17 του Ν. 
3205/03 (Α'297) και των εισηγητών σύμφωνα με την πα¬ 
ράγραφο 2β του άρθρου 17 του νόμου αυτού, και θα βα¬ 
ρύνει τις πιστώσεις του προϋπολογισμού εξόδων του ει¬ 
δικού λογαριασμού αριθμ. <541077-03> που τηρείτο 
ΥΠΜΕ στην Ε.Τ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2004 

Ο ΥΦΥΠΟΥΡΓΟΣ 

ΕΜΜΑΝΟΥΗΛ ΣΤΡΑΤΑΚΗΣ 
-♦- 

Αριθ. 375 (7) 

Μεταβίβαση αρμοδιότητας υπογραφής «ΜΕ ΕΝΤΟΛΗ 
ΠΡΥΤΑΝΗ» σε προϊσταμένους υπηρεσιών του Ιονίου 
Πανεπιστημίου. 

Ο ΠΡΥΤΑΝΗΣ 

ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη τις διατάξεις: 

Α) 1. του Ν. 1268/1982 «Για τη δομή της λειτουργίας 
ΑΕΙ»(ΦΕΚ 87/τ. Α'/82). 

2. του άρθρ. 3 του Ν. 2083/92 όπως τροποποιήθηκε με 
το άρθρο7παρ. 16εδ. Β'του Ν. 2158/93. 

3. Του Π.Δ. 83/84 «Περί ιδρύσεως Πανεπιστημίου Αιγαί¬ 
ου, Ιονίου Πανεπιστημίου και Πανεπιστημίου Θεσσαλίας» 
(ΦΕΚ31/τ.Α'/84). 

4. Του Π.Δ. 302/85 «Τροποποίηση Π.Δ. 83/94» (ΦΕΚ 
113/τ.Α'/85). 

5. Του Π.Δ. 107/88 «Τροποποίηση διατάξεων του Π.Δ. 
83/84»(ΦΕΚ 46/τ.Α'88). 

6. Του Π.Δ. 60/86 «σύσταση θέσεων στο Ιόνιο Πανεπι¬ 
στήμιο» (ΦΕΚ20/τ.Α'/86). 

7. Το Π.Δ. 386/83 όπως τροποποιήθηκε με το Π.Δ. 
246/84 και λοιπές διατάξεις. 

Β) Την ανάγκη αποκέντρωσης για την ταχύτερη διεκπε¬ 
ραίωση των διοικητικών - Οικονομικών και Τεχνικών υπο¬ 
θέσεων του Ιονίου Πανεπιστημίου. 

Γ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Μεταβιβάζουμε το δικαίωμα να υπογράφουν με «ΕΝΤΟ¬ 
ΛΗ ΠΡΥΤΑΝΗ» τα εξής έγγραφα που εκδίδονται σύμφω¬ 
να με τις κείμενες διατάξεις από τις Διοικητικές - Οικονο¬ 
μικές καιΤεχνικές υπηρεσίεςτου Παν/μίου ως κατωτέρω: 

Α) Στην Προϊσταμένη Γραμματείας του Ιονίου Πανεπι¬ 
στημίου 

1) Τον χαρακτηρισμό όλων των εισερχομένων εγγρά¬ 
φων και χρέωση της εισερχόμενης αλληλογραφίας στις 
αρμόδιες διοικητικές υπηρεσίες καθώς και τοποθέτηση 
εγγράφων στο Αρχείο, όπου δεν απαιτείται παραπέρα 
ενέργεια (με παράλληλη γραπτή ενημέρωση του Πρύτα¬ 
νη, για τους λόγους της θέσης των εγγράφων αυτών στο 
Αρχείο). 

2) Εντολές μετακίνησης εκτός έδρας των μελών ΕΤΕΠ 
και του Διοικητικού Προσωπικού αναλόγωςτων αναγκών, 
σε εκτέλεση των αποφάσεωντων αρμοδίων οργάνων. Για 
το ακαδημαϊκό προσωπικό η εντολή υπογράφεται από 
τον Πρύτανη ή τον Αντιπρύτανη Ακαδημαϊκών Υποθέσεων 
και Προσωπικού. 

3) Απαντήσεις σε παράπονα υπαλλήλων, πολιτών σχετι¬ 
κά με ζητήματα για τα οποία έχουν αποφασίσει τα αρμό¬ 
δια όργανα του Ιδρύματος (με παράλληλη γραπτή ενημέ¬ 
ρωση του Αντιπρύτανη Ακαδημαϊκών Υποθέσεων και 
Προσωπικού). 

4) Αλληλογραφία με τους Νομικούς Συμβούλους του 
Ιδρύματος για τηνπαρακολούθηση των δικαστικώνήεξώ- 


δικων υποθέσεων του Πανεπιστημίου μετά από ενημέρω¬ 
ση του Πρύτανη και του Αντιπρύτανη Ακαδημαϊκών Υπο¬ 
θέσεων και Προσωπικού. 

5) Επικύρωση αποσπασμάτων απότα επίσημα πρακτικά 
των συνεδριάσεων της Συγκλήτου και του Πρυτανικού 
Συμβουλίου. 

6) Έγγραφα που αφορούν σε χορήγηση εκπαιδευτικών 
και λοιπών αδειών σε εκτέλεση αποφάσεων των αρμο¬ 
δίων οργάνων του Ιδρύματος στα μέλη ΕΤΕΠ, ΕΙΔΙΠ και 
Διοικητικού Προσωπικού (με παράλληλη γραπτή ενημέ¬ 
ρωση των προϊσταμένων των οργάνων αυτών). 

7) Εγγράφων προς το ΥΠΕΠΘ με τα οποία διαβιβάζο¬ 
νται αποφάσεις διορισμών, εξελίξεων, μετακινήσεων με¬ 
λών ΔΕΠ, ΕΕΔΙΠ, ΕΤΕΠ μετά από απόφαση των αρμοδίων 
οργάνων 

8) Έγγραφα προς το Υπηρεσιακό Συμβούλιο με τα 
οποία ζητείται η γνώμη περί προαγωγής, μετατάξεων, 
αποσπάσεων κ.λπ. θεμάτωντου Διοικητικού προσωπικού. 

9) Έγγραφα για τη χορήγηση αναρρωτικών αδειών στο 
πάσης φύσεως προσωπικό του Ιδρύματος, ως και έγγρα¬ 
φα που αφορούν σε παραπομπή στην αρμόδια Υγειονομι¬ 
κή Επιτροπή. 

10) Έγγραφα αναφερόμενα στην προσέλευση και απο¬ 
χώρηση του προσωπικού ως και στην εποπτείατου Ιδρύ¬ 
ματος σε εκτέλεση αποφάσεων των αρμοδίων οργάνων 
του Ιδρύματος. 

11) Έγγραφα προς το ΙΚΑ για τη γνωστοποίηση των 
ημερών απουσίας των επί συμβάσει υπαλλήλων, με τη χο¬ 
ρήγηση σ’ αυτούς αναρρωτικής άδειας και κάθε σχετικό 
με το θέμα αυτό έγγραφο. 

12) Βεβαιώσεις ή πιστοποιητικά για το πάσης φύσεως 
προσωπικό του Ιδρύματος 

13) Την έκδοση και θεώρηση βιβλιαρίων νοσηλείας του 
πάσης φύσεως προσωπικού του Ιδρύματος. 

14) Επικύρωση των αντιγράφων αδιαβαθμήτων εγγρά¬ 
φων από τους ατομικούς φακέλους των μελών του προ¬ 
σωπικού του Ιδρύματος. 

15) Αποδείξεις παραλαβής κάθε είδους δικογράφων. 

16) Πράξεις για την έγκριση και εκτέλεση δαπανών πο¬ 
σού μέχρι 1.000 ευρώ για τις λειτουργικές ανάγκες των 
Τμημάτων και Υπηρεσιών του Ιδρύματος. Αν οι δαπάνες 
αφορούν σε λειτουργικές ανάγκες των Τμημάτων Τομέ¬ 
ων, Εργαστηρίων και Σπουδαστηρίων, οι πράξεις αυτές 
για δαπάνες ύψους μέχρι 500 ευρώ υπογράφονται από 
τον Πρόεδρο του κάθε Τμήματος. 

17) Πράξεις για την έκδοση ενταλμάτων προπληρωμής 
όταν το ύψος τους δεν υπερβαίνει τα 1.500 ευρώ μέσα 
στα πλαίσια των εγκεκριμένων για κάθε υπηρεσία και ακα¬ 
δημαϊκή μονάδα πιστώσεων (με παράλληλη γραπτή ενη¬ 
μέρωση των προϊσταμένων των οργάνων αυτών). 

18) Πράξεις για τη συγκρότηση επιτροπών διενέργειας 
πρόχειρων διαγωνισμών κατά τις περί προμηθειών ισχύ- 
ουσες διατάξεις. 

19) Έγγραφα προς τις Δ.Ο.Υ. σχετικά με την πληρωμή 
μισθοδοτικών καταστάσεων. 

20) Έγγραφα προς το Γ ενικό Λογιστήριο του Κράτους 
με ερωτήματα σχετικά με θέματα μισθοδοσίας. 

21) Έγγραφα προς το Γενικό Λογιστήριο του Κράτους 
ή σε άλλο Υπουργείο για αναγνώριση προϋπηρεσίας σε 
προσωπικό του Ιδρύματος 

22) Βεβαιώσεις αποδοχών του εν γένει προσωπικού για 
την υποβολή τους στην Οικονομική Εφορία ή άλλη Υπη¬ 
ρεσία. 

23) Πράξεις για συγκρότηση επιτροπών παραλαβής 
αναλώσιμου ή μη υλικού και εξοπλισμού για τις ανάγκες 
των εργαστηρίων, σπουδαστηρίων και λοιπών ακαδημαϊ¬ 
κών μονάδων και υπηρεσιών του Ιδρύματος (από κοινού 
με τους προϊσταμένους των υπηρεσιών αυτών ή ελλείψει 
αυτών με τον Αντιπρύτανη Οικονομικού Προγραμματι¬ 
σμού & Ανάπτυξης). 

24) Έγγραφα που αφορούν εγγραφές, μετεγγραφές 
και γενικά τη σπουδαστική κατάσταση των φοιτητών. 

25) Περίληψη των προκηρύξεων για πλήρωση θέσεων 
για το πάσης φύσεως προσωπικό. 

26) Έγγραφα προς το ΥΠΕΠΘ με τα οποία διαβιβάζο¬ 
νται, αποφάσεις του αρμοδίου οργάνου για έκδοση από¬ 
φασης συγκρότησης εκλεκτορικού σώματος. 

27) Υπογραφή Συμβάσεων μέχρι του ποσού των 12.000 
ευρώ μαζί με τον προϊστάμενο της Δ/νσης Οικ. Διαχείρι¬ 
σης μετά την απόφαση του αρμοδίου οργάνου για τη σύ¬ 
ναψη της σχετικής συμβάσεως. 

Β) Στον προϊστάμενο της Δ/σης Διοικητικού ή τον εκτε- 
λούνται χρέη προϊσταμένου ή στο νόμιμο αναπληρωτή 
του. 

1) Πράξεις χορήγησης χρονοεπιδομάτων ή μισθολογι- 
κών κλιμακίων στο πάσης φύσεως προσωπικό του Πανε¬ 
πιστημίου καθώς και αναγνώρισης προϋπηρεσίας σύμ¬ 
φωνα με τις κείμενες διατάξεις. 

2) Πράξεις για τη χορήγηση οικογενειακού επιδόματος 
μετά την υποβολή των απαιτούμενων δικαιολογητικών. 

3) Έγγραφα για την παροχή πληροφοριών και αποστο¬ 
λή στατιστικών στοιχείων προς τις δημόσιες αρχές που 
αναφέρονται σε θέματα προσωπικού του Πανεπιστημίου 

4) Έγγραφα μετά οποία ανακοινώνεται ο διορισμός με¬ 
λών ΔΕΠ, ΕΤΕΠ, ΕΕΔΙΠ, Διοικητικού προσωπικού, ο χρό¬ 
νος ανάληψης καθηκόντων ή παράταση ανάληψης καθη¬ 
κόντων, σε εκτέλεση των αποφάσεων των αρμοδίων ορ¬ 
γάνων 

5) Έγγραφα προς ΥΠΕΠΘ που αφορούν στην υπηρε¬ 
σιακή κατάσταση του Διοικητικού προσωπικού, όπως διο¬ 
ρισμοί, μονιμοποιήσεις, προαγωγές, ανανεώσεις συμβά¬ 
σεων κλ.π. που εκδίδονται ύστερα από αποφάσεις των 
αρμόδιων οργάνων. 

6) Τα διαβιβαστικά έγγραφα για δημοσιεύσεις στον 
ημερήσιο Τύπο, που αφορούν προκηρύξεις για τη πλή¬ 
ρωση θέσεων κάθε κατηγορίας προσωπικού του Πανεπι¬ 
στημίου. 

7) Έγγραφα προς τις υπηρεσίες του Ιδρύματος επί θε¬ 
μάτων αρμοδιότητας της Δ/νσης Δ/κου. 

8) Επικύρωση αντιγράφων απ’ όλα τα πρωτότυπα έγ¬ 
γραφα ή ακριβή αντίγραφα που υπάρχουν στο αρχείο της 
Δ/νσης Διοικητικού. 

9) Έγγραφα που αφορούν σε προκήρυξη θέσεων πά¬ 
σης φύσεως Διοικητικού προσωπικού σε εκτέλεση απο¬ 
φάσεων των αρμοδίων οργάνων του Παν/μίου πλην πρά¬ 
ξεων διορισμού, πρόσληψης, ανανέωσης σύμβασης, 
αποδοχής παραιτήσεως για τις οποίες αρμόδιος είναι ο 
Πρύτανης του Παν/μίου. 

10) Έγγραφα προς το ΙΚΑ για τη γνωστοποίηση των 
ημερών απουσίας των επί συμβάσει υπαλλήλων, με τη χο¬ 
ρήγηση σ’ αυτούς αναρρωτικής άδειας και κάθε σχετικού 
μετο θέμα αυτό εγγράφου. 

11) Τη γνωστοποίηση σε μέλη ΔΕΠ της δημοσίευσης, σε 
ΦΕΚ, της Πράξης μονιμοποίησης ή διορισμού του. 

12) Τη θεώρηση των βιβλιαρίων νοσηλείας των μελών 
ΔΕΠ, ΕΤΕΠ, ΕΕΔΙΠ. 


13) Επικύρωση αντιγράφων από το πρωτότυπο ή από το 
ακριβές αντίγραφο της αρχής που εξέδωσε το πρωτότυ¬ 
πο. (Όχι όμως από το αντίγραφο το οποίο έχει επικυρωθεί 
από την αρχή που εξέδωσε το πρωτότυπο). 

14) Επικύρωση αντιγράφου από το πρωτότυπο της με- 
ταφράσεως ή από το ακριβές αντίγραφο αυτής που έχει 
εκδώσει η Μεταφραστική Υπηρεσία. 

15) Την κοινοποίηση των πρακτικών εκλογής ή εξέλιξης 
ΔΕΠ, ΕΕΔΙΠ, ΕΤΕΠ στους υποψηφίους. 

16) Θεώρηση των βιβλιαρίων νοσηλείας του Διοικητι¬ 
κού Προσωπικού. 

Γ) Στον προϊστάμενο ή στον εκτελούντα χρέη προϊστα¬ 
μένου στη Δ/ση Οικονομικής Διαχείρισης ή στο νόμιμο 
αναπληρωτή του, τα εξής έγγραφα. 

1) Τις μισθολογικές καταστάσεις για το σύνολο του προ¬ 
σωπικού του Παν/μίου. 

2) Έγγραφα σχετικά με επιστροφή στους δικαιούχους 
των εγγυητικών επιστολών από συμμετοχή σε διαγωνι¬ 
σμό. 

3) Έγγραφα σχετικά με την πραγματοποίηση των εσό¬ 
δων και εξόδων των εγκεκριμένων προϋπολογισμών (τα¬ 
κτικό, Δημοσίων επενδύσεων) σε εκτέλεση των σχετικών 
αποφάσεων των αρμοδίων οργάνων. 

4) Έγγραφα προς τους προμηθευτές, μισθωτές και λοι¬ 
πούς ιδιώτες για ζητήματα προμηθειών, μισθώσεων, εκ- 
μισθώσεων και λοιπά θέματα που ανάγονται αποκλειστι¬ 
κά στις αρμοδιότητες της Δ/σης Οικονομικής Διαχείρι¬ 
σης. 

5) Έγγραφα αποστολής δικαιολογητικών διαγωνισμών 
σε δικαιούχους προμηθευτές στους οποίους δεν κατακυ¬ 
ρώθηκε η προμήθεια ειδών. 

6) Επικύρωση αντιγράφων των εγγράφων που υπάρ¬ 
χουν στη Δ/ση Οικονομικής Διαχείρισης. 

7) Έγγραφα προς τις υπηρεσίες του Πανεπιστημίου με 
τα οποία ανακοινώνονται αποφάσεις των οργάνων του 
Πανεπιστημίου σχετικά με οικονομικά θέματα και κοινο¬ 
ποίηση εγκυκλίων, των υπουργείων και του Γ.Λ.Κ. που 
αφορούν Οικονομικά Θέματα. 

8) Την υποβολή προς το ελεγκτικό Συνέδριο: 

α) Παραστατικών και λοιπών δικαιολογητικών απόδο¬ 
σης λογαριασμού των ΧΕΠ και β) της παράτασης προθε¬ 
σμίας απόδοσης λογαριασμού αυτών. 

9) Έγγραφα προς τις Δημόσιες Αρχές που αφορούν: 
παροχή στατιστικών απολογιστικών οικονομικών στοιχεί¬ 
ων, βεβαιώσεις για την ύπαρξη πιστώσεων στο προϋπο¬ 
λογισμό για διαγωνισμούς, προσλήψεις ή μεταβολές των 
πάσης φύσεως προσωπικού του ιδρύματος. 

10) Έγγραφα προς το ΥΠΕΠΘ για χρηματοδότηση των 
έργων εξοπλισμού των Τμημάτων και λοιπών μονάδων εκ 
του προϋπολογισμού Δημοσίων Επενδύσεων μέσα στα 
πλαίσια εγκεκριμένων πιστώσεων και των αποφάσεων 
των αρμοδίων οργάνων καθώς και εγγράφων προς το 
Υπουργείο Εθνικής Παιδείας και Θρησκευμάτων για χρη¬ 
ματοδότηση έκτου τακτικού προϋπολογισμού. 

11) Εκκαθάριση εντολής πληρωμής μέσω Χρηματικών 
Ενταλμάτων Πληρωμής ή Προπληρωμής δαπανών μέχρι 
του ποσού που ορίζεται κάθε φορά με απόφαση του 
Υπουργού Οικονομικώνγιατη διενέργεια ανοικτού ή κλει¬ 
στού διαγωνισμού του άρθρ. 43, παρ. 3 του Ν.Δ. 496/74, 
καθώς και εντάλματα που αφορούν δαπάνες ΔΕΗ, ΟΤΕ, 
Καύσιμα (Θέρμανση), αποχέτευση, μισθώματα Οικοδο¬ 
μών, κοινόχρηστα, σίτιση - στέγαση, ανεξαρτήτως πο¬ 
σού. Για δαπάνες πέραν του αναφερομένου ποσού του 

άρθρ. 43, παρ. 3 του Ν.Δ. 496/74 η εκκαθάριση εντολής 
πληρωμής μέσω Χρηματικών Ενταλμάτων Πληρωμής ή 
Π ροπλη ρω μής, θα γίνεται από το υς ανωτέρω και το υ Αντι- 
πρύτανη υπεύθυνου Οικονομικού Προγραμματισμού και 
Ανάπτυξης. 

12) Έγγραφα προς το ΥΠΕΠΘ με τα οποία διαβιβάζο¬ 
νται προς έγκριση ή τροποποίηση του τακτικού προϋπο¬ 
λογισμού ή του προϋπολογισμού δημοσίων επενδύσεων 
μετά την έγκριση τους από τα αρμόδια όργανα. 

13) Καταστάσεις κρατήσεων προς την Τράπεζα Ελλά¬ 
δος και τις ΔΟΥ. 

14) Βεβαιώσεις επί των καταστάσεων οδοιπορικών εξό¬ 
δων. 

15) Πράξεις για τη συγκρότηση επιτροπών διενέργειας 
μειοδοτικών διαγωνισμών κατά τις περί προμηθειών ισχύ- 
ουσες διατάξεις για την εκτέλεση των προμηθειών μέχρι 
του ποσού 5.870 ευρώ (2.000.000). 

16) Έγγραφα με τα οποία γνωστοποιείται στους ενδια¬ 
φερομένους η κατακύρωση διαγωνισμών. 

17) Έγγραφα με τα οποία επανυποβάλλονται στο Ελε¬ 
γκτικό Συνέδριο ΧΕ για έγκριση. 

18) Περίληψη των προκηρύξεων διαγωνισμών για προ¬ 
μήθειες και παροχής υπηρεσιών. 

Δ) Στον προϊστάμενο ή στον εκτελούντα χρέη προϊστα¬ 
μένου της Δν/σης Τεχνικών Υπηρεσιών ή στο νόμιμο ανα¬ 
πληρωτή του. 

1) Διαβιβαστικά έγγραφα προς τον τύπο για τη δημοσί¬ 
ευση προκηρύξεων - διαγωνισμών για μελέτες, έργα 

κ.λ.π. 

2) Έγγραφα σχετικά με την επιστροφή εγγυητικών επι¬ 
στολών που αφορούν έργα, μελέτες, διαγωνισμούς και 
αναθέσεις, σύμφωνα με τις ισχύουσες διατάξεις 

3) Έγγραφα αλληλογραφίας με αντισυμβαλλόμενους 
αναδόχους έργων και μελετών για οποιοδήποτε θέμα που 
αφορά στη λειτουργία, εξέλιξη και ολοκλήρωση των συμ¬ 
βάσεων. 

4) Διαβίβαση αλληλογραφίας που αφορά στην προώ¬ 
θηση έργων και μελετών (διακηρύξεις, προσκλήσεις 
κ.λ.π.) προς τα αρμόδια όργανα. 

5) Έγγραφα μετά οποία κοινοποιούνται αποφάσειςτων 
αρμοδίων οργάνωντου Ιονίου Παν/μίου που αφορούν στη 
λειτουργία, εξέλιξη, και ολοκλήρωση των συμβάσεων έρ¬ 
γων και μελετών, καθώς και αυτών που αναφέρονται σε 
προσυμβατικά στάδια. 

6) Έγγραφα σε φορείς του Δημοσίου Τομέα για θέματα 
που προβλέπονται από τη νομοθεσία περί έργων και με¬ 
λετών. 

7) Την υπογραφή των ανακεφαλαιωτικών πινάκων για τα 
έργα που εκτελούνται από την Τεχνική Υπηρεσία του 
Παν/μίου 

8) Επικύρωση αντιγράφων από όλα τα πρωτότυπα έγ¬ 
γραφα ή τα ακριβή αντίγραφα που υπάρχουν στο αρχείο 
της Δ/νσης Τεχνικών Έργων. 

9) Έγγραφα προς το ΥΠΕΠΘ για τη χρηματοδότηση 
από τον προϋπολογισμό Δημοσίων Επενδύσεων των 
εγκεκριμένων κτιριακών έργων και μελετών και μέσα στα 
πλαίσια των εγκεκριμένων πιστώσεων και αποφάσεων 
των αρμοδίων οργάνων. 

Ε) Στον προϊστάμενο του Τμήματος προϋπολογισμού ή 
τον νόμιμο αναπληρωτή του ή τον εκτελούντα χρέη προϊ¬ 
σταμένου 

1) Έγγραφα προς τις Δη μόσιες Αρχές που αφορούν πα¬ 
ροχή στατιστικών και απολογιστικών οικονομικών στοι¬ 


χείων, βεβαιώσεις για την ύπαρξη πιστώσεων στον τακτι¬ 
κό προϋπολογισμό ή τον προϋπολογισμό Δημοσίων επεν¬ 
δύσεων για διαγωνισμούς ή προσλήψεις πάσης φύσεως 
προσωπικού του Ιδρύματος. 

ΣΤ) Στον προϊστάμενο ή στον εκτελούντα χρέη προϊ¬ 
σταμένου του Τμήματος προμηθειών ή το νόμιμο ανα¬ 
πληρωτή του 

1) Διαβιβαστικά έγγραφα προς τον Τύπο για τη δημοσί¬ 
ευση προκηρύξεων διαγωνισμού προμήθειας ή εκποίη¬ 
σης ειδών 

2) Έγγραφα προς τις Δημόσιες Αρχές και ιδιώτες προ¬ 
μηθευτές για ζητήματα αναγόμενα αποκλειστικά στις 
προμήθειες. 

3) Έγγραφα προς τα τελωνεία και προς εκτελωνιστές 
σχετικά με τον εκτελωνισμό υλικών, που η προμήθειά 
τους έχει εγκριθεί από τα αρμόδια όργανα του Ιδρύματος 
(με παράλληλη γραπτή ενημέρωση των προϊσταμένων 
των οργάνων αυτών). 

Ζ) Στον προϊστάμενο ή εκτελούντα χρέη προϊσταμένου 
του Τμήματος Δημοσίων και Διεθνών Σχέσεων ή το νόμι¬ 
μο αναπληρωτή του 

1) Έγγραφα με τα οποία ενημερώνονται οι υπηρεσίες 
του Πανεπιστημίου για συνέδρια, συμπόσια, ημερίδες, 
εκθέσεις κ.λπ., μορφωτικές ανταλλαγές, υποτροφίες που 
χορηγούνται από ξένα κράτη. 

2) Έγγραφα με τα οποία ενημερώνονται τα Τμήματα για 
τα προγράμματα 30ΘΒΑΤΕ3 και ΕΗΑ3Μυ3. 

3) Έγγραφα με τα οποία ανακοινώνονται αποφάσεις 
των συλλογικών οργάνων σχετικές με θέματα αρμοδιότη¬ 
τας του Τμήματος Διεθνών Σχέσεων. 

4) Έγγραφα προς το ΙΚΥ με στατιστικά στοιχεία που 
αφορούν τις υποτροφίες των φοιτητών και στοιχεία γιατο 
πρόγραμμα 3ΘΘΒΑΤΕ3 - ΕΠΑ3Μυ3. 

Η) Στον προϊστάμενο ή στον εκτελούντα χρέη προϊστα¬ 
μένου του Τμήματος Φοιτητικής Μέριμνας ή στο νόμιμο 
αναπληρωτή του 

1) Έγγραφα με τα οποία ανακοινώνονται στα Τμήματα 
του Παν/μίου αποφάσεις των συλλογικών οργάνων για 
θέματα που αφορούν σίτιση, στέγαση, περίθαλψη των 
φοιτητών του Παν/μίου. 

2) Έγγραφα με στατιστικά στοιχεία όσο αφορά τον 
αριθμό των στεγαζομένων - σιτιζομένων φοιτητών. 

3) Έγγραφα με τα οποία ανακοινώνεται ονομαστική 
κατάσταση των δικαιουμένων σίτιση ή στέγαση φοιτη¬ 
τών του Ιδρύματος μετά από έγκριση του αρμόδιου ορ¬ 
γάνου. 

4) Έγγραφα με τα οποία ανακοινώνονται οι προϋποθέ¬ 
σεις και οι όροι για τη σίτιση - στέγαση των φοιτητών του 
Ιδρύματος. 

Θ) Στον προϊστάμενο ή εκτελούνται χρέη προϊσταμένου 
του Τμήματος διεκπεραίωσης ή το νόμιμο αναπληρωτή 
του 

1) Επικύρωση του γνήσιου της υπογραφής του προσω¬ 
πικού του Παν/μίου. 

I) Στον υπεύθυνο ή το νόμιμο αναπληρωτή του Γραφεί¬ 
ου δημοσιευμάτων και εκδόσεων 

1) Έγγραφα μετά οποία διαβιβάζονται προς το ΥΠΕΠΘ 
και εκδοτικούς οίκους αποφάσεις διανομής διδακτικών 
βιβλίων. 

2) Έγγραφα μετά οποία διαβιβάζονται προς το ΥΠΕΠΘ 
και εκδοτικούς οίκους δικαιολογητικά για την αποπληρω¬ 
μή των διδακτικών βιβλίων που διανέμονται στους φοιτη¬ 
τές του Παν/μίου. 

3) Αλληλογραφία με εκδότες και συγγραφείς. 

Κ) Στον προϊστάμενο της υπηρεσίας βιβλιοθήκης ή τον 
εκτελούντα χρέη προϊσταμένου ή τον νόμιμο αναπληρω¬ 
τή του. 

1) Έγγραφα που έχουν σχέση με διαβίβαση παραγγε¬ 
λιών βιβλίων και περιοδικών από τους προμηθευτές, επι¬ 
στροφή εγγυητικών επιστολών, αποστολή συμβάσεων 
υπογεγραμμένων ή μη καθώς και όλη τη σχετική αλληλο¬ 
γραφία που ακολουθεί μετά την αποστολή της σύμβασης 
από το Παν/μιο και τον αντίστοιχο προμηθευτή. 

2) Αλληλογραφία με άλλα Ιδρύματα ή ΑΕΙ ή ιδιώτες σχε¬ 
τικά με θέματα βιβλιοθηκών. 

3) Έγγραφα παροχής πληροφοριών και αποστολή στα¬ 
τιστικών στοιχείων προς τις Δημόσιες Αρχές που αναφέ- 
ρονται σε θέματα βιβλιοθηκών. 

4) Έγγραφα προς τις υπηρεσίες του Παν/μίου επί θεμά¬ 
των αρμοδιότητος της υπηρεσίας της βιβλιοθήκης. 

Λ) Γραμματείς Ακαδημαϊκών Τμημάτων 

1) Θεώρηση των βιβλιαρίων νοσηλείας των φοιτητών. 

2) Την υπογραφή μετά του αρμοδίου υπαλλήλου, των 
φοιτητικών ταυτοτήτων και των φοιτητικών εισιτηρίων. 

3) Την υπογραφή των πάσης φύσεως πιστοποιητικών 
και αντιγράφων πτυχίων, ως και την επικύρωση των πα¬ 
ραπάνω τίτλων εκτός εάν προορίζονται για το εξωτερικό 
οπότε υπογράφονται από τον Προϊστάμενο Γραμματείας 
του Πανεπιστημίου. 

4) Την υπογραφή πληροφοριακών εγγράφων και εγ¬ 
γράφων διεκπεραίωσης φοιτητικών θεμάτων σε εκτέλεση 
αποφάσεων των αρμοδίων οργάνων του Τμήματος. 

5) Έγγραφα διεκπεραίωσης θεμάτων σπουδαστικής 
μέριμνας (σίτισης - στέγασης - υγειονομικής περίθαλψης) 
για τα οποία υπάρχουν αποφάσεις των αρμοδίων οργά¬ 
νων του Ιδρύματος. 

6) Πιστοποιητικά με το οποία βεβαιώνεται η χορήγηση 
υποτροφίας σε φοιτητές του Ιδρύματος. 

7) Έγγραφα με τα οποία ζητούνται πληροφορίες ανα¬ 
γκαίες για να καταρτισθούν πίνακες φοιτητών δικαιουμέ- 
νων υποτροφίας. 

8) Έγγραφα με τα οποία δίνονται στοιχεία (στατιστικά) 
για τον αριθμό των φοιτητώντου Τμήματος, τοντρόπο εγ¬ 
γραφής τους στο Τμήμα κλπ. 

9) Την κοινοποίηση προς τα μέλη του Τ μήματος εγγρά¬ 
φων τρεχούσης φύσεως, εγκυκλίων κλπ. 

10) Τη θεώρηση του γνήσιου της υπογραφής μελών 
ΔΕΠ του Τμήματος στη περίπτωση έκδοσης βεβαιώσεων 
συμμετοχής φοιτητών σε εξετάσεις ή βεβαιώσεων παρα¬ 
κολούθησης μαθημάτων. 

11) Την υπογραφή και κοινοποίηση εγγράφων που έχει 
υπογράψει ο Πρόεδρος του Τ μήματος και τα οποία θα φέ¬ 
ρουν την ένδειξη «ακριβές αντίγραφο». 

12) Την επικύρωση των εγγράφων από τα πρωτότυπα 
έγγραφα που ευρίσκονται στη Γ ραμματείατου Τ μήματος 
ή στους ατομικούς φακέλους των φοιτητών του Τμήμα¬ 
τος. 

Σε κάθε έγγραφο που υπογράφεται σύμφωνα με τη πα¬ 
ρούσα απόφαση, πρέπει να αναγράφονται πριν από την 
ιδιότητα και την υπογραφή του υπογράφοντος οι λέξεις, 
«ΜΕ ΕΝΤΟΛΗ ΠΡΥΤΑΝΗ». 

Ο Πρύτανης του Παν/μίου ή ο αναπληρωτής του δικαι¬ 
ούται να ζητεί να υπογράφει ο ίδιος, κατά την κρίση του οι- 


αδήποτε έκτων αναφερομένων, στο προηγούμενο άρθρο 
πράξεων ή εγγράφων. 

Σε περίπτωση που οι παραπάνω εξουσιοδοτημένοι λό¬ 
γω της φύσεως ή σοβαρότητας ενός εγγράφου, κρίνουν 
απαραίτητη την υπογραφή από ανώτερο όργανο, αυτό 
υπογράφεται απάτην Προϊσταμένη Γ ραμματείας η αρμό¬ 
διο Αντιπρύτανη Ακαδημαϊκών Υποθέσεων και Προσωπι¬ 
κού ή Αντιπρύτανη Οικονομικού Προγραμματισμού και 
Ανάπτυξης. 

Σε περίπτωση κωλύματος ή απουσίας του προϊσταμέ¬ 
νου, οι αρμοδιότητες ασκούνται από τους κατά Νόμο ανα¬ 
πληρωτές τους. 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα,28 Ιανουάριου 2004 
Ο Πρύτανης 

ΔΗΜΗΤΡΙΟΣ ΤΣΟΥΓΚΑΡΑΚΗΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην Π2-31730/ ΑΣ 14212/7.1.2004 «Αποχαρακτηρι¬ 
σμός Κροατίας ως χώρας ειδικών συνθηκών» απόφαση 
του Υπουργού Εξωτερικών, πουδημοσιεύθηκεστοΦ.Ε.Κ. 
Β' 36/2004, στη σελίδα 298, β' στήλη, αντικαθίσταται το 
άρθρο 1 από το εσφαλμένο: 

«Άρθρο 1 

Καθορίζονται οι χώρες ειδικών συνθηκών ως εξής: 

Αζερμπαϊτζάν, Αίγυπτος, Αιθιοπία, Αλβανία, Αλγερία, 
Αργεντινή, Αρμενία, Αυστραλία, Βενεζουέλα, Βοσνία-Ερ- 
ζεγοβίνη, Βουλγαρία, Βραζιλία, Γεωργία, Ζιμπάμπουε, 
Ηνωμένα Αραβικά Εμιράτα, Ιαπωνία, Ινδία, Ινδονησία, 
Ιορδανία, Ιράκ, Ισραήλ, Καζακστάν, Καμερούν, Κένυα, Κί¬ 
να, Κούβα, Κουβέιτ, Κύπρος, Λαϊκή Δημοκρατία του Κον¬ 
γκό, Λευκορωσία, Λίβανος, Λιβύη, Μαρόκο, Μεξικό, Νέα 
Ζηλανδία, Νότιος Κορέα, Νιγηρία, Νότιος Αφρική, Ου¬ 
κρανία, Ουρουγουάη, Πακιστάν, Περού, Ρουμανία, Ρω¬ 
σία, Σαουδική Αραβία, Σερβία και Μαυροβούνιο, Σουδάν, 
Συρία, Ταϊλάνδη, Τουρκία, Τυνησία, Χιλή, Πρώην Γιου¬ 
γκοσλαβική Δημοκρατία της Μακεδονίας.», όπως έχει δη- 
μοσιευθεί, στο ορθό: 

«Άρθρο 1 

Καθορίζονται οι χώρες ειδικών συνθηκών ως εξής: 

Αζερμπαϊτζάν, Αίγυπτος, Αιθιοπία, Αλβανία, Αλγερία, 
Αργεντινή, Αρμενία, Αυστραλία, Βενεζουέλα, Βοσνία-Ερ- 
ζεγοβίνη, Βουλγαρία, Βραζιλία, Γεωργία, Ζιμπάμπουε, 
Ηνωμένα Αραβικά Εμιράτα, Ιαπωνία, Ινδία, Ινδονησία, 
Ιορδανία, Ιράκ, Ιράν, Ισραήλ, Καζακστάν, Καμερούν, Κέ¬ 
νυα, Κίνα, Κούβα, Κουβέιτ, Κύπρος, Λαϊκή Δημοκρατία 
του Κονγκό, Λευκορωσία, Λίβανος, Λιβύη, Μαρόκο, Μεξι¬ 
κό, Νέα Ζηλανδία, Νότιος Κορέα, Νιγηρία, Νότιος Αφρι¬ 
κή, Ουκρανία, Ουρουγουάη, Πακιστάν, Περού, Ρουμανία, 
Ρωσία, Σαουδική Αραβία, Σερβία και Μαυροβούνιο, Σου¬ 
δάν, Συρία, Ταϊλάνδη, Τουρκία, Τυνησία, Χιλή, Πρώην Γι¬ 
ουγκοσλαβική Δημοκρατία της Μακεδονίας.». 

(Από το Υπουργείο Εξωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




